Na temelju članka 48. Zakona o predškolskom odgoju i obrazovanju (Narodne novine 10/97, 107/07, 94/13 i 98/19) i članka 32. Statuta Općine Matulji (»Službene novine Primorsko-goranske županije« broj 26/09, 38/09, 8/13, 17/14, 29/14, 4/15-pročišćeni tekst, 39/15 i 7/18) Općinsko vijeće Općine Matulji na sjednici održanoj dana 31.ožujka 2020. godine donosi

**O D L U K U  
o izmjenama i dopunama Odluke o učešću roditelja u cijeni smještaja djece u Dječjem vrtiću Matulji**

Članak 1.

U Odluci o učešću roditelja u cijeni smještaja djece u Dječjem vrtiću Matulji(»Službene novine Primorsko-goranske županije« broj 12/19) iza članka 2. dodaje se članak 2a. koji glasi:

„Članak 2a.

„(1) U slučajevima nastupa posebnih okolnosti, koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, gospodarsku aktivnost ili uzrokuje znatnu gospodarsku štetu, radi čega Dječji vrtić Matulji nije u mogućnosti pružati usluge smještaja djece, roditelji će se osloboditi plaćanja učešća u cijeni smještaja.

(2) Iznos oslobođenja utvrđuje se na način da se učešće roditelja u cijeni smještaja umanjuje srazmjerno broju dana trajanja nemogućnosti korištenja usluga Dječjeg vrtića Matulji.

Članak 2.

Ova Odluka stupa prvog dana od dana objave u »Službenim novinama Primorsko-goranske županije«.

KLASA: 011-01/20-01/0010

URBROJ: 2156-04-01/01-01/20-2

Matulji, 31.03.2020.godine

OPĆINSKO VIJEĆE OPĆINE MATULJI

Predsjednik Općinskog vijeća **Darjan Buković,bacc.oec.**